Ստամբուլի նահանգապետարանն ավելի վաղ՝ փետրվարի 5-ին, նամակ էր ուղարկել Պոլսո հայոց պատրիարքարան՝ հայտնելով, որ չի ճանաչում Գարեգին արքեպիսկոպոս Բեքչյանին որպես պատրիարքական տեղապահ։ Ստամբուլի փոխնահանգապետ Իսմայիլ Գյուլթեքինի ստորագրությամբ նամակում ընդգծվում էր Մութաֆյան պատրիարքի կենդանության փաստը՝ նշելով պատրիաքրական ընտրությունների համար համապատասխան պայմանների բացակայության մասին։ Նույն նամակում նշվում էր, որ թուրքական իշխանությունները շարունակում են Արամ արքեպիսկոպոս Աթեշյանին ճանաչել որպես պատրիարքական գլխավոր փոխանորդ։